Zoznam častí seriálu Čarodejnice (6. séria)

Nasledujúci zoznam je zoznam častí 6. série seriálu Čarodejnice. Pozri aj celý Zoznam častí seriálu Čarodejnice.

Č. v seriáliČ. v sériiPôvodný názovSlovenský názovAutor/iRéžisérPôvodné uvedenie 112 1 Valhalley of the Dolls (Part 1) Údolie bábik 1.časť Brad Kern James L. Conway 28. september 2003 
Leo je preč, no Piper má prekvapivo dobrú náladu. Paige má podozrenie, že ju Leo schválne začaroval a čiastočne jej vymazal pamäť. Paige teda použije kúzlo na jej obnovenie, no nechcene jej ju vymaže úplne. U Phoebe sa objevuje nová schopnosť - empatia. Cíti to, čo cítia druhí, dokonca im dokáže čítať myšlienky. Komplikácie nastávajú vtedy, keď sestry zisťujú, že Leo je zajatý na magickom ostrove Valhala. Ten je pod nadvládou mocných bojovníčok – Valkýr. Keď sa Paige, Phoebe a Piper vydávajú na Valhalu, aby Lea zachránili, situácia sa ešte viac zhoršuje. Piper, ktorá stratila pamäť a zabudla kým je, opúšťa svoje sestry a pridáva sa k Valkýram... 113 2 Valhalley of the Dolls (Part 2) Údolie bábik 2.časť Brad Kern James L. Conway 28. september 2003 
Paige a Phoebe stratili Piper. Valkýri opúšťajú ostrov a útočia aj na mesto. Piper je medzi nimi. Sestry musia prísť na to, ako Piper vrátiť pamäť, navrátiť ju na svoju stranu a zničiť Valkýri. Phoebe prestáva zvládať svoju novú schopnosť. 114 3 Forget Me... Not Nezabudni na mňa Henry Alonso Myers John T. Kretchmer 5. október 2003 
Wyatt vďaka nedbanlivosti sestier vyčaruje draka, čím svetu prezradí existenciu kúziel. Na scénu teda nastupujú „čističi“, ktorí majú za úlohu zahladiť stopy a zabrániť odhaleniu mágie. Vracajú čas a menia realitu tak, aby k odhaleniu nedošlo. Keďže svet kúziel bol odhalený kvôli Wyatovi, realita je zmenená tak, že Wyatt neexistuje a ani jedna so sestier nevie, že vôbec existoval. 115 4 The Power of Three Blondes Trojsila blondín Daniel Cerone John Behring 12. október 2003 
Tri sestry čarodejnice chcú získať knihu tieňov. Tá sa však proti silám zla bráni. Blondíny sa teda rozhodnú ukradnúť sestrám Halliwellovým identitu. Získavajú ich dom, doklady aj prácu. Pravú Paige, Piper a Phoebe razom nik nepozná. Blondíny však chcú získať aj ich schopnosti, čo sa im napokon aj podarí a sestry Halliwellové sú v poriadnom probléme. 116 5 Love's a Witch Láska až za hrob Jeannine Renshaw Stuart Gillard 19. október 2003 
Paige má novú prácu ako opatrovateľka dôchodcov. Čoskoro sa dozvedá, že rodina, v ktorej opatruje starú ženu, vedie už dlhý spor s ich susedmi. Nie však obyčajný. Obe rodiny majú magické schopnosti, a tak sa snažia tých druhých zabiť. Paige sa o spore dozvedá viac od Richarda, mladíka, ktorý miloval dcéru od susedov. Tá však tragicky zahynula, susedia sa z jej smrti začali obviňovať, čím vznikla vojna dvoch rodín. Paige sa snaží spor vyriešiť, ale netuší, že duša mŕtvej dcéry od susedov je stále prítomná a na Paige začína žiarliť. Tá sa tak dostáva do veľkého nebezpečenstva. 117 6 My Three Witches Moje tri čarodejnice Scott Lipsey & Whip Lipsey Joel J. Feigenbaum 26. október 2003 
Chris sa spája s démonom Githom, ktorý sa živí ľudskými túžbami. Svoje obete ničí tak, že im vytvorí ich vlastný svet založený na ich túžbach, ale to ich postupne ničí. Démon útočí na sestry Halliwellové, a tak je každá poslaná do vlastného sveta. V svete Paige každý vie, že je čarodejnica, a teda ju každý žiada o pomoc. Phoebe má vlastnú Talkshow a je svetová celebrita, no a Piper je obklopená kopou mužov. Všetko sa ale v každom svete u každej sestry začína obracať proti nim. Paigein svet sa napokon spája s Phebeiným, a tak sa sestry stretávajú, avšak Piper je stále v životnom nebezpečenstve v jej vlastnom svete. 118 7 Soul Survivor Prežitie duše Curtis Kheel Mel Damski 2. november 2003 
Paige má opäť novú prácu. Pracuje v advokátskej kancelárii pre muža menom Larry Burke. Stáva sa však svedkom jeho vraždy, a nezabíja ho len tak hocikto. Je to démon. Paige chce zistiť, prečo po ňom išiel, a preto vyvoláva jeho ducha. Zisťuje od neho, že sa zapredal démonovi, ktorý mu pred rokmi pomohol. Za to chce teraz jeho dušu. Larry chcel dohodu porušiť, no to nie je také jednoduché. 119 8 Sword and the City Meč a mesto David Simkins Derek Johansen 9. november 2003 
Čarodejnica z jazera navštevuje čarodejnice. Potrebuje od nich pomoc s ochranou bájneho meča – Excaliburu. Ten je uložený v kameni a vytiahnuť ho dokáže iba vyvolený. Sestry výzvu prijímajú a meč v kameni si berú pod svoje ochranné krídla. V ich dome sa tak začínajú schádzať rôzne rozprávkové bytosti so snahou meč vytiahnuť. Nikomu sa to najprv nedarí, ale keď omylom chytá do rúk meč Piper, na prekvapenie všetkých ho vyťahuje. Práve ona je vyvolenou. Tým sa však dostáva do nebezpečenstva. Meč ju začína napĺňať veľkou silou, čo ju začína ovládať. O meč majú navyše záujem aj démoni. 120 9 Little Monsters Malá obluda Julie Hess James L. Conway 16. november 2003 
Sestry ničia démonku Mantikoru. Po jej zničení však v dome sestier ostáva jej potomok. Malé, napohľad nevinné dieťa, no v skutočnosti démon. Chris nahovára sestry, aby ho zničili, ale tie sú presvedčené, že dieťa je neškodné, ba dokonca ho môžu odvrátiť od zla. Po dieťa si však čoskoro prichádza akísi netvor, ako sa ukazuje jeho otec. Unáša dieťa aj Piper. Tá však čoskoro zisťuje, že netvor nie je zlý, práve naopak, potrebuje pomoc. 121 10 Chris-Crossed Chrisov príbeh Cameron Litvack Joel J. Feigenbaum 23. november 2003 
Do súčasnosti prichádza démonka Bianca a navštevuje Chrisa. Je to jeho láska, s ktorou bol v budúcnosti zasnúbený. Zdá sa však, že okolnosti v budúcnosti sa za tú dobu, čo je Chris v súčasnosti, zmenili, a Bianca Chrisa núti, aby sa s ňou vrátil do budúcnosti. Napokon nemá na výber, a tak sa vracia späť do svojej doby. Tam už na neho čaká Wyatt, ktorý je zlý a chce ho zabiť. Práve to je dôvod, prečo sa Chris vrátil do minulosti. Chcel Wyatta odvrátiť od zla. Teraz je však späť v budúcnosti, a so svojim zlým bratom sa stretáva zoči-voči. 122 11 Witchstock Witchstock Daniel Cerone James A. Contner 11. január 2004 
Paige nájde na povale starý pár topánok. Vzápätí si ich vyskúša. Netuší však, že topánky sú začarované a posielajú ju do minulosti, presnejšie do 60-tych rokov. Stretáva teda svoju starú mamu Penny. Zisťuje, že v minulosti jej magické schopnosti nefungujú, no čo je najhoršie, zlá čarodejnica a zaklínač chcú získať magický Nexus pod domom Halliwellových. Paige musí kontaktovať svoje sestry, aby sa dostali k nej do minulosti a zabránili tomu. 123 12 Prince Charmed Pán dokonalý Henry Alonso Myers David Jackson 18. január 2004 
Piper má narodeniny. Paige a Phebe jej chcú darovať niečo špeciálne. Prichádzajú teda s nápadom vyčarovať dokonalého muža jej snov. Tak sa aj stane a Piper je veľmi spokojná. Leo začína žiarliť. Chris sa snaží sestry presvedčiť, aby spútali Wyattove schopnosti. 124 13 Used Karma Stará karma Jeannine Renshaw John T. Kretchmer 25. január 2004 
Jason odhaľuje pravdu o tom, že Phoebe a jej sestry sú čarodejnice, a zasiahne ho to. Richard si chce vyčistiť karmu, a preto hľadá v knihe Tieňov kúzlo. Nájde však iba niečo ako kúzlo na očistu auri, ktoré použije. To sa ale zvrtne a zasahuje Phoebe, avšak inak akoby malo. Phoebe získava karmu niekoho iného. Rozpráva francúzsky a je z nej posadnutá zvodkyňa. Ako sa ukazuje, získala karmu známej striptérky Mata Hari. 125 14 The Legend of Sleepy Halliwell Legenda Sleepy Halliwellovej Cameron Litvack Jon Paré 8. február 2004 
V dome sestier sa zjavujú tajomné magické dvere. Keď sa otvárajú vychádza z nich neznámy muž, ktorého prenasleduje bezhlavý jazdec a utína mu hlavu. Hlava však stále dokáže rozprávať, a Sestry tak od muža zisťujú, že sa volá Sigmund a prichádza z magickej školy, miesta kde sa vyučuje mágia. Ovládla ho však temnota a na učiteľov útočí tento jazdec. Sestry sa rozhodnú pomôcť. Prichádzajú do školy mágie, kde stretávajú staršieho Gideona, ktorý Sigmunda za nimi poslal. Sestry sa snažia jazdca zastaviť, ale popri akcii prichádza o hlavu aj Piper, neskôr aj zvyšné sestry. 126 15 I Dream of Phoebe Snívam o Phoebe Curtis Kheel John T. Kretchmer 15. február 2004 
Phoebe dostáva do svojej rubriky zaujímavý list od akejsi Jinny, ktorá potrebuje pomoc, pretože ju "vlastní" nejaký mocný muž. Phoebe sa rozhodne tejto čitateľke naozaj pomôcť, a vyhľadať ju pomocou mágie. Dostáva sa k démonovi, ktorého spolu s Chrisom porážajú, ale zostáva po ňom magická lampa. Ako sa ukazuje, Jinny je vlastne džin ukrytý v lampe, a Phoebe ho vyslobodzuje. Berie ju do domu Halliwellových, no je isté, že démon si po ňu opäť príde. Phoebe teda používa kúzlo, ktoré Jinny oslobodí od schopností džina a bude voľná. Nevie však, že džinovské schopnosti sa prenesú na ňu a zo samotnej Phoebe sa tak stáva džin. 127 16 The Courtship of Wyatt's Father Vábenie Wyattovho otca Brad Kern Joel J. Feigenbaum 22. február 2004 
Chrisov čas sa kráti. Blíži sa deň, kedy má byť počatý, a keď sa tak nestane, prestane jestvovať. Vzťahy medzi Piper a Leom sú však stále chladné. Phoebe a Paige sa teda rozhodujú pripraviť im nápoj lásky. Všetko však narušuje príchod temnonosov, ktorí útočia na sestry. Pri boji sú Leo a Piper, nevedno ako, poslaní do inej sféry. Paige a Phoebe netušia, ako ich dostanú späť, a Chris navyše začína miznúť. 128 17 Hyde School Reunio Stredoškolská stretávka David Simkins Jonathan West 14. marec 2004 
Phoebe čaká stredoškolské stretnutie. Počas obdobia, kedy chodila na strednú školu, bola divoká a nespútaná. Bola dokonca členkou gangu. Všetci jej bývalí spolužiaci z gangu sú na stretávke tiež, až na jedného. Na vodcu skupiny Ricka, ktorý je vo väzení. Phoebe sa začína cítiť zle a tak s Paige odchádza domov. Tam sa však premení na teenagerku a dokonca sa tak aj správa. Neuvážene používa kúzlo, ktorým všetkých so stretávky takisto premieňa na teenagarov a starý gang je opäť pohromade. Majú jediný ciel, vyslobodiť Ricka z väzenia. Netušia však, že môže byť nebezpečný. 129 18 Spin City Zakliate mesto Andy Reaser & Doug E. Jones Mel Damski 18. apríl 2004 
Na sestry útočí pavúčia démonka. Sestry ju síce pri boji zaženú, ale stihne napadnúť Chrisa a nainfikovať ho. Piper cíti, že niečo nie je v poriadku. Chris sa pomaly mení na pavúčieho démona, až sa ním napokon stáva a zaútočí na sestry. Stáva sa služobníkom démonky, ktorá chce jediné. Získať čarodejnice ako svoju potravu. Podarí sa jej získať Piper. Paige musí zároveň riešiť problém s magickými bytosťami, ktoré ju žiadajú o pomoc. Zlá čarodejnica na nich totižto uvalila kliatbu. 130 19 Crimes & Witch Demeanors Zločiny a tresty Henry Alonso Myers John T. Kretchmer 25. apríl 2004 
Sestry pomáhajú Darrylovi so zničením démona, ktorý zabíjal ľudí. Na kameru ich však pritom nakrúca inšpektor a tak sú odhalené. Na scénu nastupujú opäť čističi, ktorí menia realitu, aby mágia prezradená nebola. Zmenia ju tak, že vrahom je Darryl a je odsúdený. Paige a Phoebe teda navštevujú magický súd - tribunál, aby to napravili a Darryl nebol odsúdený. Na súd sa však dostavuje aj démon Barbas, ktorý súd žiada, aby samotné sestry odsúdili za to, že už niekoľkokrát prezradili mágiu. Nie len Darrylov ale i ich samotný osud teraz visí na vlásku. 131 20 A Wrong Day's Journey Into Right Cesta k pravde je plná omylov Cameron Litvack Derek Johansen 2. máj 2004 
V meste sa objavujú nové démonky. Phoebe súd odobral jej magickú silu, a Piper bude čoskoro rodiť, a tak ostáva väčšina čarodejníckych povinností na Paige. Tá sa chce konečne odreagovať, a preto si vyčaruje svojho dokonalého muža menom Vincent. Netuší však, že s ním vznikol aj jeho dvojník, ktorý je démon. 132 21 Witch Wars Lov na čarodejnice Krista Vernoff David Jackson 9. máj 2004 
V podsvetí prebieha nová reality show, v ktorej proti sebe súperia rôzni démoni. Vždy dostávajú úlohu, ako napríklad zabiť nevinných, ktorú musia splniť. Gideon sa spája s démonmi - tvorcami šou, a navrhuje im, aby boli ďalšou korisťou v šou práve sestry Halliwellové. Tak sa aj stane, a na sestry sa v podsvetí začína lov. Každý démon totiž túži vyhrať, a tým získať životy, schopnosti, dokonca aj potomstvo sestier. 133 22 It's a Bad, Bad, Bad, Bad World (Part 1) Je to zlý svet 1.časť Jeannine Renshaw Jon Paré 16. máj 2004 
Sestry otvárajú bránu, aby mohli Chrisa poslať späť do budúcnosti. Sprevádza ho Leo. Gideon, ktorý má ale iné plány, sa do kúzla nabúra a posiela ich celkom inam. Do zrkadlového sveta, kde je všetko dobré zlým a zlé dobrým. Aby bola dodržaná rovnováha, do tohto sveta sa dostávajú ich zlé náprotivky zo zrkadlového sveta. Paige a Phoebe ich chcú zachrániť, a tak sa samé vydávajú do zrkadlového sveta. Cestu im tu ale skrížia ich zlé ja. Dochádza najprv k boju, napokon sa ale dobré a zlé sestry spájajú, aby bola zachovaná rovnováha. Opak sa ale stáva skutočnosťou, rovnováha je kompletne narušená, a keď sa Paige a Phoebe vracajú späť, svet je až príliš pozitívnym miestom, kde sa každý maličký hriech trestá odseknutím končatiny alebo smrťou. Na to dopláca aj Phoebe, ktorá umiera... 134 23 It's a Bad, Bad, Bad, Bad World (Part 2) Je to zlý svet 2.časť Curtis Kheel Jon Paré 16. máj 2004 
Leo v poslednej chvíli lieči Phoebe, ale spolu s Paige a Chrisom sú stále uviaznutí v šialenom "dobrom" svete. Phoebe a Paige navštevujú v nemocnici Piper. Tá bude každou chvíľou rodiť. Ako sa ukazuje, Piper taktiež podľahla kúzlu, a je prehnane pozitívna. Gideon sa spája s Barbasom s cieľom zbaviť sa sestier. Barbas prinúti naivnú začarovanú Piper, aby kúzlom aj zvyšné sestry premenila na pozitívne, následkom čoho si prestávajú uvedomovať, že tento svet nie je správny, a prestávajú situáciu riešiť. Sestry sú paralyzované a teraz už Gideonovi nebráni nič v tom, aby uniesol Wyatta do podsvetia a zničil ho, o čo mu po celý čas išlo. Dokážu začarované sestry a Leo zachrániť Chrisa z budúcnosti, ktorý umiera po bodnutí Gideonom, malého Chrisa a Piper, ktorej pôrod sa komplikuje, Wyatta, ktorý sa dostáva do rúk Gideona, a popritom všetkom obnoviť rovnováhu a dostať svet do normálu?

Kategória:Čarodejnice (seriál)
Čarodejnice (6. séria)